אספתי כמה טיפים ששמעתי מפה ומשם, ולפי מה שראיתי בקו"ח של בנות שעברו דרכי.
אז לא מגייסת, או מומחית גדולה. מקווה שיעזור, ואשמח מאוד לתיקונים והערות.


· טיפ 1: התאמת קו"ח למשרה
להכין קו"ח בסיסי גנרי, ואז להתאים אותם לכל למשרה:
1. להדגיש (בבולד) טכנולוגיות רלוונטיות לפי הדרישות שצוינו בתיאור המשרה.
2. להוסיף גם קורסים רלוונטיים, טכנולוגיה בציון "ידע בלבד", אם הן מופיעות בתיאור המשרה.
3. המגייסות לא תמיד מכירות את המונחים הטכנולוגיים, והן יכולות ללכת לפי רשימת מכולת ולעשות פשוט ctrl F. אז לפני השליחה תראו איך טכנולוגיות/ספריות מנוסחות בתיאור המשרה, ותרשמו אותם בדיוק ככה. 
עוד על התאמה למשרה ולמערכות סינון אוטומטיות, בפוסט הזה: https://haredi-women-in-hi-tech.mobilize.io/main/groups/32066/lounge/posts/1049981?tab=comment
· טיפ 2: פסקת תמצית
3-4 שורות בתחילת קו"ח אמור לתמצת למגייסת מה הניסיון המקצועי שלכן.
תכתבו את מספר שנות הניסיון, תיאור התפקיד שלכן, והטכנולוגיות העיקריות.
לכתוב את ההשכלה, ואם סיימתן בהצטיינות לכתוב את זה.
לסטודנטיות- כשמגישים למשרות סטודנט חשוב מאוד לכתוב גם בתמצית שאת סטודנטית עם Xיתרת לימודים.
בסיום לכתוב משפט אחד של איזה תפקיד את מחפשת. (תשנו אותו בהתאם למשרה הספציפית שאתן מתמיינות אליה)
אין צורך לכתוב רשימת תכונות, וחשוב לא להחמיא לעצמכן במילים כמו: מתכנתת מבריקה/למידה עצמית/יכולת הובלה, זה קצת חסר משמעות לומר על עצמך שאת מבריקה, אלא להוסיף הוכחות לזה בקו"ח. כמו: סיום בהצטיינות/הובלתי פרויקט עצמאי לשדרוג/ הייתי בתפקיד tech leader...


· טיפ 3: הסדר בקו"ח
הסדר בקו"ח:
בסדר יורד לפי הסדר הכרונולוגי + חשיבות.
לבעלות ניסיון: קודם ניסיון תעסוקתי כאשר העבודה האחרונה תופיע ראשונה.
ואז ההשכלה.
לבוגרות ללא ניסיון: קודם השכלה + פירוט פרוייקטים ואז ניסיון.


· טיפ 4: הקובץ
1. סוג הקובץ: יש עדיפות ל-PDF בעובדה שהעיצוב יישאר זה שאתן רוצות (וגם התוכן..) ולא ישתבש אם למגייסת יש גרסת וורד אחרת. מצד שני- לפעמים וורד עובד טוב במערכות סינון אוטומטיות, וגם נוח יותר למגייסות בעריכה. אז אם אפשר- הייתי שולחת גם וגם.
2. שם הקובץ: לקרוא לקובץ בשם מלא באנגלית + המילה CV. אפשר להוסיף את תיאור התפקיד נניח: backend developer
3. גודל הכתב: פונט מקובל 11-12, אסור פחות! ואפשר גם 14 רוב המגייסות יעדיפו ככה.
4. אורך: חוץ מאשר בנות עם די הרבה שנות ניסיון (שעבדו ביותר מ-3 חברות) קו"ח לא אמורים להיות יותר מדף אחד.


· טיפ 5: שפה
1. לוודא שאין שגיאות כתיב ושגיאות תחביר (אות גדולה תחילת משפט, בלי מילים שכתובות כולן באותיות גדולות)
גם חשוב מבחינת הנראות המקצועית, וגם לפעמים מקבל ציון גבוה יותר במערכות סינון אוטומטיות.
אפשר לבדוק תקינות תחבירית ע"י אתרים כמו: https://www.grammarly.com/
2. אם יש אפשרות- כדאי לשלוח גם קובץ באנגלית וגם בעברית.
אם אפשר להגיש רק קובץ אחד:
למשרדים ממשלתיים, וכנראה גם לבנקים וחברות ביטוח- עברית.
כל שאר החברות- אנגלית.
3. אם אנגלית זאת לא שפת האם שלך, יש מתרגמות מקצועיות שעוסקות בתרגום קו"ח, חשוב שהיא תהיה מתחום התכנות.
הערה: אם יש לך אנגלית סבירה, עדיף שתכתבי לבד ואז תשלחי למתכנתת עם אנגלית מקצועית שתבדוק שגיאות ותשייף ניסוחים.


· טיפ 6: העיצוב
העיצוב של קו"ח חשוב למסר שהם משדרים.
וחשוב שהם יהיו מסודרים, נקיים, אבל גם לא משעממים מדיי.
יש אתרים חינמיים לעיצוב קו"ח
https://novoresume.com/
https://www.canva.com/resumes/templates/
אם אין זמן להשקיע, לפחות להוסיף אייקונים במקומות הרלוונטיים, (תעסוקה/השכלה) כדי להפוך את המסמך לנעים יותר בעין, אפשר למצוא אייקונים בסיסיים גם בתוכנת וורד פשוטה.


· טיפ 7: הסרת מידע מיותר ומזיק
כל מידע שלא מועיל לך- חשוב להסיר מהקו"ח:
1. כתובת מגורים- זאת שאלה שאסור לשאול חוקית מועמדים, מחשש לאפלייה. כתובת יכולה להעיד על המגזר שאת משתייכת אליו, או לגרום למעסיק להחליט שאת גרה רחוק מדיי מהמשרד.
2. תעודת זהות.
3. תאריך לידה.
4. השם של הסמינר שלמדת בו בתיכון. 
5. השם של הסמינר שלמדת בו. (לכתוב מה"ט/משרד החינוך/המכללה למנהל, אין צורך לכתוב סמינר בית יעקב)
6. טלפונים של ממליצים או המשפט: המלצות יינתנו לפי דרישה. (כשהם ירצו את פשוט תצטרכי לתת)
7. כשיש תואר- לא צריך לציין שיש גם תעודת בגרות זה ברור מאליו. (אלא אם כן סיימת בהצטיינות מיוחדת, או שזה היה תיכון למצטיינות/מגמה טכנולוגית)
8. המילים: "ממוצע ציונים גבוה במיוחד"- אם אם סיימת בציון גבוה במיוחד- פשוט תכתבי אותו, או לכתוב נוסח רשמי לפי התעודה שקבלת כמו "הצטיינות יתרה" או "בהצטיינות".


· טיפ 8: "חורים" בקו"ח
סיימת עבודה תוך פחות משנתיים? את בעבודה הנוכחית רק כמה חודשים וכבר מחפשת חדשה? יש "חור" בקו"ח בגלל פיטורין ותקופת חיפוש עבודה ארוכה או כל סיבה אחרת?
כדאי מאוד להתייעץ עם משהי שמבינה בנושא מה כדאי לעשות במקרה הזה.


· טיפ 9: מערכות סינון אוטומטיות:
1. אם ההגשה היא למערכת סינון אוטומטית (לא חברת השמה/חבר מביא חבר), אז דווקא כדאי לשלוח קו"ח נקיים יחסית, בלי טבלאות/אייקונים/מבנה מורכב. שמקשה על המערכת לעבד את קו"ח.
2. מומלץ לשלוח קובץ וורד, חלק מהמערכות מתקשות לפענח קבצי PDF.
3. כדאי להעביר את קו"ח בכלי פענוח קבצים, מסוג Word Cloud Generator או Keyword Finder כדי לראות מה מילות המפתח שקו"ח שלך מכילים. ובמידה ומילות המפתח שרלוונטית למשרה הספציפית לא מופיעות מספיק, תדאגו להוסיף אותן. (אבל בצורה טבעית שלא תראה למגייסת כמאולצת) אתרים לדוגמא: https://www.freewordcloudgenerator.com/generatewordcloud או https://monkeylearn.com/word-cloud/
4. טריק עם הסתייגות: להעתיק מילות מפתח מתיאור המשרה ולהדביק אותם במסמך מספר רב של פעמים, בצבע לבן. זה יקפיץ את קו"ח שלכן כמתאימים יותר למשרה. שימו לב: שלפעמים המגייסת תוכל אצלה במערכת לזהות את המילים הלבנות. אז כדי שהאמינות שלכן לא תפגע, שימו רק טכנולוגיות שבאמת יש לכן ידע או ניסיון בהן. ותחליטו אתן לפי הסיטואציה אם להתשמש בטריק הזה או לא. (אני אישית הייתי ממליצה לסטודנטיות/ג'וניורית כן להשתמש כי קשה לעבור את חומת הסינון האוטומטי, ומצב בו קו"ח מגיעים בכלל למגייסת הוא כבר טוב. ) 


· טיפ 10: 
את צריכה לעמוד מאחורי כל דבר שרשום בקורות החיים. 
גם כי את יכולה להשאל על זה בראיונות וגם בשביל ההגינות והרושם הראשוני בעבודה עצמה.
אם יש שפה שאת לא ממש שולטת בה, או יש לך רק ידע מהתואר ולא מהעבודה, תכתבי אותה עם תחת קטגורייה של: "ידע בלבד"/"הכרות"/"רמה בסיסית" 


· טיפ 11:
קבלתי מראש צוות אצלינו, איתי שרם. 
כתיבת clean code לפי תבניות עיצוב וקונבנציות מקובלות זה דבר שיהיה משמעותי עבור ראש הצוות שיקבל את קו"ח שלכן, לפעמים יותר מהכרות עם ספריה ספציפית.
אז אם את מכירה ומפתחת תוך שימוש ב- design patterns מומלץ לכתוב את זה.
כשאין הרבה ניסיון- כדאי ממש לפרט דוגמאות ו"הוכחות" לעבודה בארכיטקטורה נכונה ושימוש בתבניות עיצוב, הכי טוב לשלב שמות של patterns שהשתמשת בהם (MVC, singleton ,factory, וגם דברים כמו ארכיטקטורת מיקרו סרוויסים, קליינט-סרבר), תוך תיאור הניסיון מקצועי/פרויקט מהלימודים שאת מפרטת.
כשיש הרבה ניסיון- מספיק לכתוב שאת מכירה design patterns ועובדת איתם ביומיום.


· טיפ 12: לבוגרות ללא ניסיון:
חשוב לפרט את הפרויקטים שעשית, זה החלק המשמעותי ביותר בשבילך בקו"ח.
לכתוב בשורה-שתיים מה מטרת הפרויקט, מה היכולות שלו מבחינה עסקית. ואז לפרט את כ-ל הטכנולוגיות שהשתמשת בהן.
בנוסף- ישדרג מאוד את קו"ח להוסיף ליד כל פרויקט קישור לקוד שלו בגיטהאב + קישור לאתר עצמו (אם הוא זמין ברשת)
אם אין לך פרויקטים מספיק מרשימים- כדאי מאוד לנצל את זמן חיפוש עבודה כדי לכתוב פרוייקט איכותי בטכנולוגיות מבוקשות כפרויקט עצמאי או תרומה לקוד פתוח. (לדוגמה: pandas, tenserflow ואחרים)
טיפ מאבי לואיס, אפשר להפוך פרוייקט לימודים למוצר עבדתם על משהו הרבה שעות. קיבלתם ציון. וזרקתם לפח? למה לא להשקיע עוד כמה שעות ולהפוך את זה למוצר, להשיק בלינקדאין, רדיט ופרודקט האנט. 
שורה בקו״ח שאומרת ״בניתי תוסף לדפדפן כרום והוא בשימוש פעיל אצל 1,000 משתמשים״. זה מרשים מאוד. 
· טיפ 13: מיזמים ומנטורינג
1. מיזם חינמי שבו מגייסות ומפתחים מנוסים עוזרים בעריכת פרופיל לינקדאין, בחינם, https://www.step-in.tech/. עדכון: ההרשמה נפתחה מחדש ב-11/05, כדאי להזדרז להרשם. 
2. מיזם מנטורינג בנושאים שונים: קו"ח, בחירת תחום, הסבה, הכנה לראיונות, ניהול קריירה שכר ועוד. (כל המנטורים שמופיעים בקישור זמינים בחינם באמצעי התקשורת ועבור הנושאים שציינו שם)
https://docs.google.com/spreadsheets/d/1vPVox5-XyQAzTmhzX4cLsNWOteu8hDGrH2fl9IKKaEQ/edit#gid=0
· טיפ 14:
כדאי לבקש קו"ח מחברות עם ניסיון דומה, כדי לקבל השראה לגביי התוכן, וגם הנראות.


· טיפ 15:
כדאי להוסיף לינק לפרופיל לינקדאין, (ולדאוג לפני שהפרופיל יהיה מקצועי, מעודכן, ומיושר מבחינת התאריכים והניסיון לפי מה שמופיע בקו"ח. ) 
כשאתם מוסיפות את הלינק, לוודא שהלינק עובד ותקין. (מומלץ לוודא ע"י פתיחה בגלישה בסתר)


המון המון הצלחה!

